Mikil spenna er í úrslitaeinvígi Fram og Vals um Íslandsmeistaratitil kvenna í handbolta. Liðin hafa nú unnið sinn leikinn hvort með einu marki.
Eftir tvo leiki er staðan hnífjöfn í úrslitaeinvígi Vals og Fram um Íslandsmeistaratitil kvenna í handbolta. Liðin mættust öðru sinni í gærkvöldi.
Framarar unnu fyrsta leikinn á heimavelli á föstudaginn með einu marki og í gær snerust leikar. Eins og við var að búast var mikið jafnræði með liðunum fyrstu mínúturna en Valsarar voru marki yfir í leikhléi 13-12. Þær mættu svo af miklum krafti inn í síðari hálfleikinn og náðu fjögurra marka forystu í fyrsta sinn í leiknum, 18-14. Fram minnkaði muninn í eitt mark í kjölfarið og lokakaflinn jafn og spennandi. Heimakonur á Hlíðarenda voru þó skrefi framar og unnu 27-26. Þar með er staðan jöfn 1-1 í einvíginu en vinna þarf þrjá leiki til að fagna Íslandsmeistaratitlinum. Liðin mætast næst í Safarmýri á fimmtudag.
sagði Thea Imani Sturlusdóttir í samtali við Helgu Margréti Höskuldsdóttur. Thea skoraði sjö mörk í leiknum í gær. Áður heyrðum við í Framkonunni Þóreyju Rósu Stefánsdóttur sem skoraði líka sjö mörk.
32 liða úrslit bikarkeppni karla í fótbolta hefjast í kvöld. Dalvík/Reynir tekur á móti grönnum sínum Þór frá Akureyri og sýnt verður beint frá leiknum á RÚV 2. Útsending hefst klukkan 19:35. Þá mætast stórveldin Breiðablik og Valur í úrvalsdeild kvenna í fótbolta. Liðin hafa oft farið betur af stað í deildinni en Valur getur með sigri komist á toppinn. Vinni Breiðablik hins vegar jafnar liðið Val að stigum í öðru sæti deildarinnar en Blikar eru sem stendur í sjötta sæti.
Mikil spenna er í úrslitaeinvígi Fram og Vals um Íslandsmeistaratitil kvenna í handbolta. Liðin hafa nú unnið sinn leikinn hvort með einu marki. 